ai4bharat/Pralekha huggingface dataset:
பிரதமர் அலுவலகம்
இந்தியாவின் ஜி20 தலைமைத்துவத்தின் போது நடைபெறும் 100-வது ஜி20 கூட்டத்திற்கு பிரதமர் பாராட்டு
இந்தியாவின் ஜி20 தலைமைத்துவத்தின் போது நடைபெறும் 100-வது ஜி20 கூட்டத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
ஜி20 இந்தியா ட்விட்டர் பதிவிற்கு பதிலளித்துள்ள பிரதமர் கூறியிருப்பதாவது:
"வசுதைவ குடும்பகம் என்ற நமது நெறிமுறைகளுடன் ஒரே பூமி, ஒரே குடும்பம், ஒரே எதிர்காலம் என்ற கொள்கைகள் மூலம் வழிகாட்டப்பட்டது. சர்வதேச நலனை முன்னெடுத்துச் செல்லவும் இந்த பூமியை ஆகச் சிறந்த வாழ்விடமாக பாதுகாத்து வைப்பதற்கும் இந்தியாவின் ஜி20 தலைமைத்துவம் செயல்பட்டுள்ளது."
கலாசாரத்துறை அமைச்சகம்
சுதந்திரதின அமிர்தப் பெருவிழாவின் ஒருபகுதியாக ஏற்பாடு செய்யப்பட்டுள்ள, நாட்டின் பல்வேறு ஜவுளி பாரம்பரியங்களை உள்ளடக்கிய 'சூத்ரு சந்தாதி' கண்காட்சி
கலாச்சார அமைச்சகம், தேசிய அருங்காட்சியகம் ஆகியவை, அபேராஜ் பல்டோடா அறக்கட்டளையுடன் இணைந்து, இந்தியா சுதந்திரத்தின் 75 ஆண்டுகளை கொண்டாடும் விதமாக, நாட்டின் பல்வேறு ஜவுளி பாரம்பரியங்களை ஒன்றிணைத்து, 'சூத்ரு சந்தாதி' என்ற கண்காட்சியை நேற்று நடத்தியது. இந்த கண்காட்சி 2022 செப்டம்பர் 20 வரை நடைபெறும்.
இந்த கண்காட்சியை கலாச்சாரத்துறை அமைச்சகத்தின் செயலாளர் திரு. கோவிந்த் மோகன் தொடங்கி வைத்தார்.
'சூத்ரு சந்தாதி' என்றால், நூலின் தொடர்ச்சி என்று பொருள். கண்காட்சியின் தலைப்பாக இடம்பெற்றுள்ள இந்த பெயர், இந்தியாவில் சமூகம், கலாச்சாரங்களிடையே நடந்து கொண்டுள்ள உரையாடல்களின் உருவகமாக, அதன் பரிணாமத்தை பிரதிபலிக்கிறது. கடந்த காலத்தை எதிர்காலத்துடன் இணைக்கிறது. 75 முக்கியக் கைவினைக் கலைஞர்கள், ஆடை வடிவமைப்பாளர்களின் 100-க்கும் மேற்பட்ட ஜவுளிகள் கண்காட்சியில் இடம்பெற்றுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853123
PIB Headquarters
சென்னையில் உள்ள டெக் ஷார்ப் இன்ஜினியர்ஸ் பிரைவேட் லிமிட்டெடு என்ற நிறுவனத்துக்கு எதிராக சேவை வரி ஏய்ப்பு குறித்து சென்னை வடக்கு ஜிஎஸ்டி மற்றும் மத்திய கலால் ஆணையகத்தின் தடுப்புப் பிரிவு தலைமையகம் விசாரணை மேற்கொண்டுள்ளது
சென்னையில் உள்ள டெக் ஷார்ப் இன்ஜினியர்ஸ் பிரைவேட் லிமிட்டெடு என்ற நிறுவனத்துக்கு எதிராக சேவை வரி ஏய்ப்பு குறித்து சென்னை வடக்கு ஜிஎஸ்டி மற்றும் மத்திய கலால் ஆணையகத்தின் தடுப்புப் பிரிவு தலைமையகம் விசாரணை மேற்கொண்டுள்ளது. எந்திரப் பொறி அமைப்பு, இயக்கம் மற்றும் நிறுவுதல் சேவையில் ஈடுபட்டுள்ள இந்த நிறுவனம் வாடிக்கையாளரிடம் இருந்து சேவை வரியை வசூலித்தப்பின்னர் அரசுக்கு செலுத்தாமல் ஏய்ப்பு செய்த குற்றத்திற்காக இந்த புலன் விசாரணை நடைபெறுகிறது.
விசாரணையின் போது டெக் ஷார்ப் இன்ஜினியர்ஸ் லிமிட்டெடு நிறுவனம் தன்னிடம் செலுத்தப்பட்ட சேவை வரி மற்றும் சேவை வருவாய் குறித்த விவரங்களை தடுப்புப் பிரிவு தலையிடத்தின் அதிகாரிகள் விசாரணையின் போது கண்டுப்பிடித்தனர். இதன்படி 2016 ஏப்ரல் முதல் 2107 ஜுன் வரையிலான காலத்தில் முக்கிய சேவை பெறுவோர் ஒருவரிடமிருந்து இந்த நிறுவனம் ரூ. 7.38 கோடி சேவை வரி பெற்றது தெரிய வந்துள்ளது. இந்த தொகையை அரசுக் கணக்குகளில் இந்த நிறுவனம் செலுத்தவில்லை. ஏனவே இந்த வரி ஏய்ப்புக்குப் பொறுப்பான இந்த நிறுவனத்தின் மேலாண்மை இயக்குநர் திரு. டி. மேத்யூ என்பவரை 2018 ஜனவரி 19 ம் தேதி சென்னை வடக்கு ஜிஎஸ்டி மற்றும் மத்திய கலால் ஆணையகத்தின் தடுப்பு பிரிவு தலைமையிட அதிகாரிகள் கைது செய்தனர். 1994 ம் ஆண்டு நிதிச் சட்டத்தின் 73 ஏ பிரிவை மீறிய மற்றும் இந்தச் சட்டத்தின் பிரிவு 89  - ன் கீழ் இழைக்கப்பட்ட குற்றத்திற்காகவும் இவர் கைது செய்யப்பட்டார்.
திரு. டி. மேத்யூ, பின்னர் எழும்பூர்  பொருளாதார குற்றங்கள் II கூடுதல் முதன்மை பெருநகர மேஜிஸ்டிரேட் முன்னதாக ஆஜர் படுத்தப்பட்டார். அப்போது திரு. டி. மேத்திவை அடுத்த மாதம் இரண்டாம் தேதி வரை நீதிமன்றக் காவலில் வைக்கும் படி மேஜிஸ்டிரேட் உத்தரவிட்டார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 56 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 56 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 62,67,149 முகாம்களில் 56,06,52,030 தடுப்பூசிகள் போடப்பட்டுள்ளன. கடந்த 24 மணி நேரத்தில் 55,05,075 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,14,85,923 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 37,169 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.52 சதவீதமாக உள்ளது.
கடந்த 24 மணி நேரத்தில் 35,178 பேர் புதிதாக தொற்றுக்கு ஆளாகியுள்ளனர்.
தொடர்ந்து 52 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,67,415 ஆக உள்ளது. இது, நாட்டின் மொத்த பாதிப்பில் 1.14 சதவீதம் மட்டுமே ஆகும்.
கடந்த 24 மணி நேரத்தில் 17,97,559 பரிசோதனைகளும், இந்தியாவில் இதுவரை மொத்தம் 49,84,27,083 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 1.95 சதவீதமாகவும், தினசரி தொற்று உறுதி விகிதம் 1.96 சதவீதமாகவும் இன்று பதிவாகியுள்ளது. தொடர்ந்து 54 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 72 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746841
சுற்றுலா அமைச்சகம்
சுற்றுலா அமைச்சம் ”நமது தேசத்தைப் பாருங்கள்” என்ற வெபினார் வரிசைத் தொடரில் ”இந்திய வாகனச் சுற்றுப்பயணம் ” என்பதை 38ஆவது வெபினாராக வெளிப்படுத்தி உள்ளது
சாகசங்களை எதிர்நோக்குகின்ற மற்றும் ஒரு வாகனத்தின் மூலம் நாட்டைச் சுற்றிப்பார்க்க விரும்புகின்றவர்களிடையே இப்போது ”வாகனச் சுற்றுலாப் பயணம்” பிரபல்யம் அடைந்து வருகிறது. நமது தேசத்தைப் பாருங்கள் என்ற தலைப்பின் கீழ் மத்திய சுற்றுலா அமைச்சகம் நடத்திவரும் வெபினார் வரிசைத் தொடரில் 25 ஜுன் 2020 அன்று வாகனச் சுற்றுலாப் பயணத்தின் வாய்ப்புகள்  என்ற பொருளில் வெபினார் நடத்தப்பட்டது. நாட்டின் அனைத்து மூலைகளிலும் உள்ள சாலைகள் மற்றும் நிலப்பரப்புகளின் பலதரப்பட்ட வலைப்பின்னல்கள் இந்த வெபினாரில் எடுத்துக்காட்டப்பட்டன. “ஒரே இந்தியா உன்னத இந்தியா” திட்டத்தின் கீழ் இந்தியாவின் செறிவான பன்முகத் தன்மையை எடுத்துக்காட்டும் ஒரு முயற்சியாக நமது தேசத்தைப் பாருங்கள் என்ற வெபினார் தொடர் அமைந்துள்ளது.
நமது தேசத்தைப் பாருங்கள் என்ற வெபினார் வரிசைத் தொடரில் 25-06-2020 அன்று நடைபெற்ற 38ஆவது வெபினாரை சுற்றுலா அமைச்சகத்தின் கூடுதல் தலைமை இயக்குநர் திருமதி ரூபிந்தர் பிரார் ஒருங்கிணைத்தார். மஹிந்திரா & மஹிந்திரா லிமிட்டெட்டின் ஆஃப்-ரோடு ஓட்டுநர் பயிற்சித் திட்டத்தின் தலைவர் மணிஷ் சர்செர் மற்றும் ட்ரைவ்டெக் இந்தியா, ஜே.கே மோட்டார் ஸ்போர்ட்ஸ் & ஃபவுண்டர், செயலாக்கத் தலைவர் ஹரிசிங் ஆகியோர் நிகழ்ச்சியை வழங்கினர்.
உயரமான இடங்களில் ஓட்டுவதற்கு எஸ்யூவி வாகனங்கள் தான் மிகப் பொருத்தமாக இருக்கும் என்று நிகழ்ச்சியை வழங்கியவர்கள் பரிந்தரைத்தனர். வாகனத்தை ஓட்டுபவர்கள் எப்படி ஓட்ட வேண்டும் என்ற நுட்பங்களோடு தாங்கள் வைத்திருக்கும் வாகனம் குறித்தும் நன்கு தெரிந்து வைத்திருப்பது என்பது பயணத்துக்கு மிகவும் முக்கியமானது ஆகும் என்றும் அவர்கள் தெரிவித்தனர்.
சுற்றுலா நிகழ்ச்சி நிரல்கள் குறித்துப் பேசிய போது, இமாலயாவில் நடைபெறும் பிரபலமான மோட்டார் வாகனச் சுற்றுப்பயணத்துக்கு 9-10 நாட்கள் ஆகும் என்பது சுட்டிக் காட்டப்பட்டது. இந்தப் பயணம் சண்டிகரில் தொடங்கி சிம்லா , நர்கண்டா , சங்க்லா , ஸ்பிட்டி பள்ளத்தாக்கில் நாக்கோ , காஸா பள்ளத்தாக்கு , மணாலி ஆகிய இடங்களுக்குச் சென்று பிறகு சண்டிகர் திரும்புதல் ஆகும்.
இமாலயாவில் சுற்றுப்பயணத்துக்கு பரிந்துரைக்கப்படும் மற்றொரு சுற்றுலா நிகழ்ச்சி நிரல் என்பது சுமார் 5 நாட்கள் நீடிப்பதாகும். இந்தப் பயணத்தின் வழி சண்டிகர் – சங்கலா காஸா பள்ளத்தாக்கு  – மண்டி  – சண்டிகர் ஆகும்.
வெபினார்களின் நிகழ்வுகள் இப்போது கீழே தரப்பட்டுள்ள லிங்க்குகளில் பார்க்கக் கிடைக்கும்
https://www.youtube.com/channel/UCbzIbBmMvtvH7d6Zo_ZEHDA/featured
http://tourism.gov.in/dekho-apna-desh-webinar-ministry-tourism
https://www.incredibleindia.org/content/incredible-india-v2/en/events/dekho-apna-desh.html
வெபினார்களின் நிகழ்வுகள் இந்திய அரசின் சுற்றுலா அமைச்சகத்தின் அனைத்து சமூக ஊடக ஹேண்டில்களிலும் பார்க்கக் கிடைக்கும்.
“நமது தேசத்தைப் பாருங்கள்” வரிசைத் தொடரின் அடுத்த வெபினார் நிகழ்ச்சி 27 ஜுன் 2020 அன்று காலை 11:00 மணிக்கு நடைபெறும். ”கோவிட் காலகட்டத்தில் பாதுகாப்பாகவும், பொறுப்பாகவும் பயணம் மற்றும் சுற்றுலாவை மீண்டும் தொடங்குதல்: சுகாதாரப் பராமரிப்புப் பார்வை” என்னும் தலைப்பில் நடைபெறும். இதனை இந்திய பொது சுகாதார அறக்கட்டளை வழங்குகிறது. வெபினாரில் பங்குபெற https://bit.ly/UnlockingTourism https://bit.ly/UnlockingTourism என்ற முகவரியில் பதிவு செய்து கொள்ளலாம்.
நிதி அமைச்சகம்
அரசு பங்குகள் விற்பனை குறித்த அறிவிப்பு
அரசு பங்குகள் விற்பனை செய்வது தொடர்பான அறிவிப்பை மத்திய நிதியமைச்சகம் வெளியிட்டுள்ளது. இது தொடர்பான ஏலங்கள், இம்மாதம் நான்காம் தேதியன்று மும்பையில் உள்ள இந்திய ரிசர்வ் வங்கியின் அலுவலகத்தில் நடைபெற உள்ளது. இது தொடர்பான விரிவான விவரங்களுக்கு : https://pib.gov.in/PressReleasePage.aspx?PRID=1650129
தகவல் மற்றும் ஒலிபரப்பு அமைச்சகம்
விடுதலையின் அம்ருத் மஹோத்ஸவம்: 'ஐகானிக் வார கொண்டாட்டங்களை' மத்திய அமைச்சர் திரு அனுராக் தாக்கூர் தொடங்கி வைக்கிறார்
தனது ஐகானிக் வார கொண்டாட்டங்களின் கீழ் ஆகஸ்ட் 23 முதல் 29-ஆம் தேதி வரை விடுதலையின் அம்ருத் மஹோத்ஸவத்தைக் கொண்டாடுவதற்காக மத்திய தகவல் மற்றும் ஒலிபரப்பு அமைச்சகம் பல்வேறு நிகழ்ச்சிகளைத் தொடங்க உள்ளது. மக்கள் பங்களிப்பு மற்றும் மக்கள் இயக்கம் என்ற ஒட்டுமொத்த மனநிலையின் கீழ் நாடு முழுதும் உள்ள மக்களை ஈர்ப்பதற்காக பிரம்மாண்ட கொண்டாட்ட நிகழ்ச்சிகளை மத்திய தகவல் மற்றும் ஒலிபரப்பு அமைச்சர் திரு அனுராக் தாக்கூர் தொடங்கி வைப்பார். பிரம்மாண்ட நிகழ்ச்சிகளின் வாயிலாக சுதந்திரப் போராட்டத்தில் அதிகம் பேசப்படாத தலைவர்கள் உள்ளிட்ட வீரர்களின் பங்களிப்பைக் கொண்டாடுவதும், புதிய இந்தியாவின் பயணத்தை எடுத்துரைப்பதும் இதன் நோக்கமாகும்.
தாரோஹர் , நிஷான் , அபராஜிதா  உள்ளிட்ட சிறப்பு நிகழ்ச்சிகள் அகில இந்திய வானொலியில் தொடங்கப்படவுள்ளன. தூர்தர்ஷன் தொலைக்காட்சியில் சுதந்திரப் போராட்டம் மற்றும் அதிகம் பேசப்படாத தலைவர்கள் குறித்து தற்போது ஒளிபரப்பப்படும் சிறப்பு செய்தித் தொகுப்புகளுடன், டிஜிட்டல் இந்தியா, சட்ட சீர்திருத்தங்கள் உள்ளிட்ட கருப்பொருட்கள் உள்ளடக்கிய “புதிய இந்தியாவின் பயணம்”, என்ற தலைப்பில் துறை ரீதியான நிகழ்ச்சிகள் ஒளிபரப்பப்படும்.
ஐகானிக் வாரக் கொண்டாட்டங்களில், அதிக முக்கியத்துவம் பெற்ற திரைப்படங்கள் திரையிடப்படும். “நேதாஜி”, “சுதேச மாநிலங்களின் ஒருங்கிணைப்பு”, போன்ற ஆவணப்படங்கள் தூர்தர்ஷன் தொலைக்காட்சியில் ஒளிபரப்பப்படும். “ராஜி” போன்ற பிரபல இந்தியத் திரைப்படங்களும் ஒளிபரப்பப்படும். தேசிய திரைப்பட மேம்பாட்டு கழகம் நடத்தும் திரைப்படத் திருவிழாவில் அதன் ஓடிடி தளமான http://www.cinemasofindia.com/ இல் “ஐலேண்ட் சிட்டி”, “கிராசிங் பிரிட்ஜஸ்”, உள்ளிட்ட தேர்ந்தெடுக்கப்பட்ட திரைப்படங்கள் திரையிடப்படும். இவை தவிர, திரைப்பட துறை மாணவர்கள் மற்றும் ஆர்வலர்களுக்கு, தேசிய திரைப்பட மேம்பாட்டு கழகம் இணையதளம் வாயிலான கலந்துரையாடல் நிகழ்ச்சியை நடத்தும். அதேபோல “திரைப்படத் தயாரிப்பில் தொழில்நுட்ப மேம்பாடு” குறித்த வலைதள கருத்தரங்கை திரைப்படப் பிரிவு நடத்தும்.
“இந்தியா@75: வளர்ச்சியின் பயணம்” மற்றும் “இந்தியா@75: இந்தியாவின் முக்கிய நபர்கள்/ சின்னங்கள்” போன்ற திரைப்பட திருவிழாக்களை இணையதளம் வாயிலாக ஆகஸ்ட் 23-25 மற்றும் ஆகஸ்ட் 26-28 வரை திரைப்படப் பிரிவு நடத்தும். இந்தியாவில் உள்ள இதர நாடுகளின் தூதரகங்களில் திரைப்படங்களை திரையிடுவது தொடர்பாக திரைப்பட திருவிழாக்கள் இயக்குநரகம் வெளியுறவுத்துறை அமைச்சகத்துடன் இணைந்து நடவடிக்கைகளை மேற்கொண்டு வருகிறது.
மண்டல மக்கள் தொடர்பு அலுவலகங்களால் 50 ஒருங்கிணைந்த தகவல் தொடர்பு மற்றும் மக்கள் தொடர்பு நிகழ்ச்சிகளின் வாயிலாக தெரு நாடகங்கள், மாயாஜால நிகழ்ச்சிகள், பொம்மலாட்டம், நாட்டுப்புற நிகழ்ச்சிகள் உள்ளிட்டவை நடைபெறும். ‘அரசியலமைப்பின் உருவாக்கம்' என்ற தலைப்பில் மக்கள் தொடர்பு மற்றும் தகவல் தொடர்பு அலுவலகம் அறிமுகப்படுத்தும் மின்னணு புத்தகம் இந்த இணையதளத்தில் வெளியிடப்படும்.
இந்தியா முழுவதும் உள்ள புத்தக வெளியீட்டு பிரிவுகளில் பல அறிவுபூர்வமான புத்தகங்களை, புத்தக ஆர்வலர்கள் பெற்று பயனடையலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748056
நித்தி ஆயோக்
`இப்போதைக்கு சமூக இடைவெளிதான் பயன்தரக் கூடிய தடுப்பு மருந்து': சுகாதார அமைச்சர் டாக்டர் ஹர்ஷ் வர்த்தன்.
தன்னார்வலர்கள் மற்றும் மக்கள் நல அமைப்புகளுடன் காணொலி மூலம் சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் நேரடி கலந்துரையாடலுக்கு நிதிஆயோக் அமைப்பு இன்று ஏற்பாடு செய்திருந்தது. நிதி ஆயோக் அமைப்பின் தலைமை செயல்பாட்டு அதிகாரி திரு. அமிதாப் காந்த் இந்தக் கலந்துரையாடலை வழிநடத்தினார்.
நிதி ஆயோக்கின் தர்பான் முனையத்தில் பதிவு செய்துள்ள தன்னார்வ அமைப்புகள் இதில் பங்கேற்றன. பில் மற்றும் மெலின்டா கேட்ஸ் அறக்கட்டளையின் சார்பில் ஹரி மேனன், ஹெல்ப் ஏஜ் இந்தியா சார்பில் மாத்யூ செரியன், டாட்டா டிரஸ்ட்கள் சார்பில் எச்.எஸ்.டி. சீனிவாஸ், பிரமல் ஸ்வாஸ்த்யா சார்பில் அஸ்வின் தேஷ்முக், சி.ஒய்.எஸ்.டி. சார்பில் ஜெகதானந்தா, பிரயாஸ் சார்பில் அமோத் காந்த், செஞ்சிலுவைச் சங்கம் சார்பில் யாஹியா அலிபி, சேவா சார்பில் சாயா பவசர், மான் தேஷி அறக்கட்டளை சார்பில் பிரபாத் சின்ஹா, சுலப் இன்டர்நேஷனல் சார்பில் லலித் குமார், லால் பாத்லேப்ஸ் சார்பில் அரவிந்த் லால், இந்தியப் பொது சுகாதார அறக்கட்டளை சார்பில் கே. ஸ்ரீநாத் ரெட்டி, கேர் இந்தியா சார்பில் மனோஜ் கோபாலகிருஷ்ணன், உழைக்கும் மகளிர் அமைப்பு சார்பில் நந்தினி ஆசாத், அக்சய பாத்திரம் சார்பில் விஜய் சர்மா ஆகியோரும் வேறு பல அமைப்பினரும் இதில் கலந்து கொண்டனர்.
கோவிட்-19க்கு எதிரான நடவடிக்கைகளில் தன்னார்வ அமைப்புகள் மற்றும் மக்கள் நல அமைப்புகள் தன்னலமற்ற சேவைகள் செய்து வருகின்றன என்று அமைச்சர் ஹர்ஷ் வர்தன் பாராட்டு தெரிவித்தார். முடக்கநிலை தொடர்வதில் அவர்களுடைய உதவி தொடர வேண்டும் என்று அவர் கேட்டுக்கொண்டார். இந்தியக் குடிமக்கள் நலனை உறுதி செய்வதில் அவர்கள் மேற்கொண்டுள்ள தொடர்ச்சியான முயற்சிகளுக்கு அவர் பாராட்டு தெரிவித்தார்.
சீனாவில் புதிய கொரோனா வைரஸ் பரவத் தொடங்கியதாகத் தகவல் வந்த சில நாட்களிலேயே இந்தியா உடனடியாக ஆக்கபூர்வமான நடவடிக்கைகளை எடுத்தது என்று டாக்டர் ஹர்ஷ் வர்தன் தெரிவித்தார். மாநிலங்களுக்கு அறிவுறுத்தல்களை வழங்கிய மத்திய அரசு, சமுதாய அளவில் கண்காணிப்பு நடவடிக்கைகளை தீவிரப்படுத்தியது, விமான நிலையங்கள், துறைமுகங்கள், எல்லைப் பகுதிகளில் நுழைவோருக்கு உடல் வெப்பத்தை அறியும் பரிசோதனைகள் நடத்தியது என்று உடனடியாக பணிகளைத் தொடங்கியதாக அமைச்சர் கூறினார்.
`உங்கள் கைகளை அடிக்கடி கழுவுதல், எல்லா நேரங்களிலும் முகக்கவச உறை அணிவதால் உங்களுக்கும், உங்களின் பிரியமானவர்களுக்கும் நோய்த் தொற்று வராமல் தடுக்க முடியும். இவை தான் எளிதான முன்னெச்சரிக்கை நடவடிக்கைகள். வீட்டில் உள்ள முதியோரின் நலனில் அக்கறை காட்டுங்கள். ஏனெனில் அவர்களைத்தான் இந்த நோய் அதிகமாகப் பாதிக்கும். வீட்டிலேயே இருங்கள், வீட்டில் இருந்தபடியே பணியாற்றுங்கள். இந்த நோய்க்குத் தடுப்பு மருந்து கண்டுபிடிக்கும் வரையில், தேசிய முடக்கநிலையுடன் கூடிய தனி நபர் இடைவெளி பராமரித்தல் தான் நமக்குப் பயன்தரக் கூடிய தடுப்பு மருந்தாக இருக்கும்' என்று அமைச்சர் தெரிவித்தார்.
(Visitor Counter : 130
சுற்றுலா அமைச்சகம்
21 மாநிலங்கள் மற்றும் யூனியன் பிரதேசங்களின் சுற்றுலா அமைச்சர்கள் மற்றும் அதிகாரிகளுடன் மத்திய சுற்றுலா அமைச்சர் திரு பிரகலாத் சிங் படேல் மெய்நிகர் கூட்டமொன்றை நடத்தினார்
மத்திய கலாச்சாரம் மற்றும் சுற்றுலா அமைச்சர் திரு பிரகலாத் சிங் படேல், 21 மாநிலங்கள் மற்றும் யூனியன் பிரதேசங்களின் சுற்றுலா அமைச்சர்கள் மற்றும் அதிகாரிகளுடன் புது தில்லியிலிருந்து மெய்நிகர் கூட்டமொன்றை இன்று நடத்தினார்.
2020 அக்டோபர் 15 அன்று 15 மாநிலங்கள் மற்றும் யூனியன் பிரதேசங்களின் சுற்றுலா அமைச்சர்கள் மற்றும் அதிகாரிகளுடன் நடந்த கூட்டத்தின் தொடர்ச்சியாக இது நடைபெற்றது.
சுற்றுலா அமைச்சகத்தின் செயலாளர் திரு யோகேந்திர திரிபாதி, சுற்றுலாத் துறையின் தலைமை இயக்குநர் திருமதி மீனாட்சி சர்மா மற்றும் சுற்றுலா அமைச்சகத்தின் மூத்த அதிகாரிகள் கூட்டத்தில் கலந்துகொண்டனர்.
உள்நாட்டு சுற்றுலாவை ஊக்கப்படுத்துவதற்காக மாநிலங்கள் மற்றும் யூனியன் பிரதேசங்களுக்கு இடையே பயணம் செய்வதை எளிதாக்குவது, சுற்றுலா தொழிலுக்கு மாநிலங்கள் மற்றும் யூனியன் பிரதேசங்கள் வழங்கும் ஊக்கத்தொகை, பாதுகாப்பு நடைமுறைகளுக்காக சுற்றுலாத் துறை பணியாளர்களுக்கு பயிற்சி அளித்தல் , தேசிய தரவு தளம்  போன்ற நடவடிக்கைகளின் மூலம் சுற்றுலாத் துறைக்கு புத்தாக்கம் அளிப்பது போன்ற விஷயங்கள் இந்த கூட்டத்தில் விவாதிக்கப்பட்டன.
(மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
மத்திய அமைச்சரவை
உலோகங்கள் மற்றும் தாதுக்கள் வர்த்தகக் கழகம் மூலம், நீண்டகால அடிப்படையில், ஜப்பான் மற்றும் தென்கொரியாவுக்கு இரும்புத்தாது வழங்குவதற்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உலோகங்கள் மற்றும் தாதுக்கள் வர்த்தகக் கழகம் மூலம், நீண்டகால அடிப்படையில், ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 64% இரும்புத்தன்மை கொண்ட இரும்புத்தாதுவை மேலும் 5 ஆண்டுகளுக்கு  வழங்குவதற்கான ஒப்பந்தத்தைப் புதுப்பிக்க மத்திய அமைச்சரவை ஒப்புதல் அளித்துள்ளது.
விவரம் :
- தற்போதைய நீண்டகால ஒப்பந்தங்கள் 31.3.2018 வரை செல்லத்தக்கதாகும். ஜப்பான் ஸ்டீல் மில்ஸ் மற்றும் தென்கொரியாவின் போஸ்கோ உடனான புதுப்பிக்கப்பட்ட நீண்டகால ஒப்பந்தங்கள், 1.4.2018 முதல் 31.3.2023 வரை 5 ஆண்டுகளுக்குச் செல்லத்தக்கதாகும்.
- தேசிய தாதுக்கள் மேம்பாட்டுக்கழகம் மூலமாகவோ தேசிய தாதுக்கள் மேம்பாட்டுக்கழகம் மூலமாக இல்லாமலோ, நீண்டகால ஒப்பந்த அடிப்படையில், பைலாதிலா சுரங்கத்திலிருந்து ஆண்டுக்கு 1.81 மில்லியன் மெட்ரிக் டன் இரும்புப் பாளங்களும், 2.71 மெட்ரிக் டன் இரும்புத்தாதுத் துகள்களும், ஆண்டுக்கு 3.80 மில்லியன் டன்  முதல் 5.50 மில்லியன் டன்  வரை இரும்புத்தாது ஏற்றுமதி செய்யப்படும்.
- ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு உலோகங்கள் மற்றும் தாதுக்கள் வர்த்தக கழகம் மூலம், 64% தூய இரும்புத்தன்மை கொண்ட இரும்புத் தாதுவை வழங்க உத்தேசிக்கப்பட்டுள்ளது. அதன் விவரம் வருமாறு :
|
|
ஜப்பானீஸ் ஸ்டீல் மில்ஸ்
|
|
ஆண்டுக்கு 3.00 ~ 4.30 மில்லியன் டன்
|
|
போஸ்கோ, தென்கொரியா
|
|
ஆண்டுக்கு 0.80 ~1 .20 மில்லியன் டன்
- தாதுக்களை எடுத்துச்செல்லும் செலவு உட்பட 2.8% வர்த்தக வரம்பு அடிப்படையில், உலோகங்கள் மற்றும் வர்த்தகக் கழகம் மூலம் தனி முகமை வாயிலாக, ஏற்றுமதி செய்யும் தற்போதைய கொள்கையும் தொடர்ந்து நீடிக்கும்.
பலன்கள் :
நீண்டகால ஒப்பந்த அடிப்படையில் இரும்புத்தாது ஏற்றுமதி செய்வதன் மூலம், இந்தியாவின் நீண்டகால நட்பு நாடுகளான ஜப்பான் மற்றும் தென்கொரியாவுடனான இருதரப்பு உறவு மேம்படுவதுடன், ஏற்றுமதிச் சந்தை வாய்ப்பும் அதன் மூலம் அன்னியச் செலாவணி கிடைக்கவும் இது வழிவகுக்கும்.
இந்த ஒப்பந்தம், இந்தியாவின் தாதுப்பொருட்களுக்குச் சர்வதேசச் சந்தை வாய்ப்பைக் கிடைக்கச் செய்வதுடன், நிலையான பொருளாதாரச் சூழலையும் உறுதி செய்யும். இதன் மூலம் சுரங்கம், போக்குவரத்து மற்றும் அவை சார்ந்த துறைகளில் நேரடியாகவும், மறைமுகமாகவும் வேலைவாய்ப்பு கிடைக்கவும் வழிவகுக்கும்.
பின்னணி :
இந்தியாவிலிருந்து ஜப்பானுக்குக் கடந்த 60 ஆண்டுகளுக்கும் மேலாக இரும்புத்தாது ஏற்றுமதி செய்யப்படுகிறது. ஜப்பானுடனான இந்தியாவின் இருதரப்பு உறவில் இது ஒரு முக்கியப்பகுதியாகத் திகழ்கிறது. உலோகங்கள் மற்றும் தாதுக்கள் வர்த்தகக் கழகம், ஜப்பானீஸ் ஸ்டீல் மில்லுக்கு 1963ம் ஆண்டு முதற்கொண்டும், தென்கொரியாவுக்கு 1973ம் ஆண்டிலிருந்தும் இரும்புத்தாதுக்களை வழங்கிவருகிறது. ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 3 ஆண்டு காலத்திற்கு, இரும்புத்தாது வழங்குவதற்கான தற்போதைய நீண்டகால ஒப்பந்தம் 2018 மார்ச் 31-உடன் நிறைவடைகிறது. 24.06.2015 அன்று நடைபெற்ற மத்திய அமைச்சரவைக் கூட்டம், ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 3 ஆண்டு காலத்திற்கு,  நீண்டகால ஒப்பந்த அடிப்படையில் இரும்புத்தாது வழங்க உலோகங்கள் மற்றும் தாதுக்கள் வர்த்தகக் கழகத்திற்கு அனுமதி அளித்தது.
(Visitor Counter : 159
பிரதமர் அலுவலகம்
பண்டிட் ஜஸ்ராஜ் கலாச்சார அறக்கட்டளை தொடக்க விழாவில் பிரதமர் அற்றிய உரையின் முக்கிய அம்சங்கள்
இந்த நிகழ்ச்சியில் கலந்து கொண்டுள்ள துர்கா ஜஸ்ராஜ் அவர்களே, சாரங் தேவ் பண்டிட் அவர்களே, பண்டிட் ஜஸ்ராஜ் கலாச்சார அறக்கட்டளையின் இணை நிறுவனர் நீரஜ் ஜெட்லி அவர்களே, நாட்டின் பல பகுதியிலிருந்தும், உலகம் முழுவதும் இருந்தும் கலந்து கொண்டிருக்கும் இசை கலைஞர்களே, பெரியோர்களே, தாய்மார்களே வணக்கம்!
இந்திய சாஸ்திரிய சங்கீதத்தின் நிபுணரான பண்டிட் ஜஸ்ராஜ் இசையின் பெருமையை நமக்கு வழங்கியுள்ளார்..அவரது பிறந்த நாளான இன்று அவரை நினைவுகூர்வது அவரது நித்தியமான இசை ஆளுமைக்கு செலுத்தும் மரியாதையாகும். இந்தப் பெருமைமிகு பாரம்பரியத்தை பண்டிட் சாரங் தேவ் உயிர்ப்புடன் வைத்திருப்பது பாராட்டத்தக்கது.
நண்பர்களே, இந்திய இசைப் பாரம்பரியம் வல்லுனர்கள் வெளியிட்ட விசாலமான ஞானத்தைக் கொண்டதாகும். இசையின் மகத்துவத்தை உணரும் ஆற்றல் மூலம், இந்தியாவின் சாஸ்திரிய இசைப் பாரம்பரியத்தின் சிறப்பை உணர முடியும். இசை நமது உலகளாவிய கடமைகளைத் தெரிந்து கொள்ள வைக்கும் ஊடகமாகவும், உலகப் பற்றுகளை கடக்கவும் உதவுகிறது.
இந்தியாவின் மிக வளமான கலை, கலாச்சாரப் பாரம்பரியத்தைப் பாதுகாப்பதை பண்டிட் ஜஸ்ராஜ் அறக்கட்டளை லட்சியமாக கொண்டுள்ளது. இந்த தொழில்நுட்ப யுகத்தில் இரண்டு முக்கிய அம்சங்கள் குறித்து அறக்கட்டளை கவனம் செலுத்த வேண்டும். முதலாவதாக இந்திய இசை உலகமயமாக்கல் சூழலில் அதன் அடையாளத்தை பதிக்க வேண்டும். யோகா தினத்தின் அனுபவம் இந்திய பாரம்பரியத்திலிருந்து உலகம் பயனடைந்ததை உணர்த்துகிறத. இந்திய இசையும், மனித மனத்தின் ஆழம் வரை சென்றடையும் திறனைக் கொண்டுள்ளது. உலகின் ஒவ்வொரு மனிதரும் இந்திய இசையைப் பற்றி தெரிந்து கொள்ளவும், கற்கவும் அதன் பலன்களைப் பெறவும் உரிமையுடையவர்கள் இதை கவனத்தில் கொள்ள வேண்டியது நமது பொறுப்பாகும்.
இரண்டாவதாக அனைத்து இடங்களிலும் தொழில்நுட்பம் ஆதிக்கம் செலுத்தும் இன்றைய யுகத்தில் இசைத் துறையிலும், தொழில்நுட்ப, தகவல் தொழில்நுட்பப் புரட்சி அவசியமாகும். இசைக்காக தங்களை அர்ப்பணித்துள்ள ஸ்டாட் அப்-கள் இந்திய இசைக்கருவிகள் மற்றும் பாரம்பரியத்தை அடிப்படையாக கொள்ள வேண்டும். காசியைப் போல கலை, கலாச்சார மையங்களை மறுஉருவாக்கம் செய்யும் முயற்சிகள் நடந்து வருகின்றன. சுற்றுச்சூழல் பாதுகாப்பு மற்றும் இயற்கையை நேசிக்கும் தன்மையில் இந்தியா வைத்துள்ள நம்பிக்கையை உலகிற்கு உணர்த்தியுள்ளது. பாரம்பரியத்துடன் கூடிய இந்தியாவின் வளர்ச்சிப் பாதையில் அனைவருக்குமான முயற்சிகள் சேர்க்கப்பட வேண்டும்.
உங்கள் அனைவரது சீரிய பங்களிப்பு மூலம், பண்டிட் ஜஸ்ராஜ் கலாச்சார அறக்கட்டளை வெற்றியின் புதிய உச்சத்தைத் தொடும் என நான் உறுதியாக நம்புகிறேன். இந்த நம்பிக்கையுடன், உங்கள் அனைவருக்கும் நன்றியைத் தெரிவித்துக் கொள்கிறேன்.
பொறுப்பு துறப்பு; இது பிரதமர் உரையின் தோராயமான மொழிபெயர்ப்பு .மூல உரை இந்தியில் நிகழ்த்தப்பட்டது
(
சிறப்பு சேவைகள் மற்றும் கட்டுரைகள்
இந்தியாவில் நீதித்துறையின் அணுகல் மற்றும் பயன் பகிர்வு: நீதிபதி திரு கே. ராமகிருஷ்ணன் வெளியிடுகிறார்
‘இந்தியாவில் நீதித்துறையின் அணுகல் மற்றும் பயன் பகிர்வு: வளர்ந்து வரும் போக்குகள், சவால்கள் மற்றும் முன்னேறுவதற்கான வழிகள்’ என்ற தலைப்பிலான புத்தகம் ஒன்றை சென்னை பிரிவின் தென்மண்டல தேசிய பசுமை தீர்ப்பாய நீதிபதி திரு கே. ராமகிருஷ்ணன் சென்னையில் இன்று வெளியிடவிருக்கிறார்.
தமிழ்நாடு டாக்டர் அம்பேத்கர் சட்ட பல்கலைக்கழகத்தின் சட்டப்பிரிவு பேராசிரியர் டாக்டர் எஸ். ஏழுமலையும், தேசிய பல்லுயிர் ஆணையத்தின் செயலாளர் திரு ஜஸ்டின் மோகனும் இணைந்து எழுதியுள்ள இந்தப் புத்தகத்தை, இந்திய அரசின் தேசிய பல்லுயிர் ஆணையம்  வெளியிட்டுள்ளது. உச்சநீதிமன்ற நீதிபதி திரு வி. ராமசுப்பிரமணியன் இந்தப் புத்தகத்திற்கு முன்னுரை எழுதியுள்ளார்.
இந்தியாவில் காடுகளில் வசிக்கும் பழங்குடி சமூகங்கள் மற்றும் விவசாயிகளுக்குப் பலன்களைப் பகிர்ந்தளிக்கும் வகையில் உள்ள பல்வேறு சட்டங்களின் வளர்ச்சி நிலையையும், வணிக மதிப்புள்ள நமது உயிரி வளங்களைப் பாதுகாப்பதற்கு நிறுவனங்களின் பயன் பகிர்வின் முக்கியத்துவம் பற்றியும் இந்தப் புத்தகம் விவரிக்கிறது. பயன் பகிர்வு குறித்து பல்வேறு இந்திய நீதிமன்றங்கள் வழங்கியுள்ள குறிப்பிடத்தக்க தீர்ப்புகளும் இதில் இடம்பெற்றுள்ளன. நீதிபதிகள், அதிகாரிகள் மற்றும் பல்வேறு பாடப் பிரிவுகளைச் சேர்ந்த மாணவர்களுக்கு இந்நூல் மிகுந்த பயனளிக்கும்.
சுகாதாரம் மற்றும் குடும்ப நலத்துறை அமைச்சகம்
58 லட்சத்துக்கும் அதிகமானோருக்கு கொவிட் தடுப்பூசி , இன்று மட்டும் 28,059 பேருக்கு தடுப்பூசி வழங்கப்பட்டுள்ளது.
நாட்டில் கொவிட்-19 தடுப்பு மருந்து பெற்றுள்ளவர்களின் எண்ணிக்கை 58 லட்சத்தைத் தாண்டி உள்ளது.
அசாம், பீகார், குஜராத், ஹரியானா, ஜார்கண்ட், கர்நாடகா, கேரளா, மணிப்பூர், ஒடிசா, ராஜஸ்தான், திரிபுரா மற்றும் உத்தரகண்ட் ஆகிய 12 மாநிலங்களில் இன்று தடுப்பூசிகள் வழங்கப்பட்டன.
இதுவரை 1,16,478 முகாம்களில் 58,03,617 பயனாளிகளுக்கு தடுப்பூசிகள் செலுத்தப்பட்டுள்ளன.
இன்று மாலை 6.40 மணி நிலவரப்படி இன்று மட்டும் 1,295 முகாம்களில் 12,978 சுகாதார பணியாளர்கள், 15,081 முன்கள ஊழியர்களாக மொத்தம் 28,059 பேருக்கு தடுப்பூசி போடப்பட்டுள்ளது.
இறுதி தகவல்கள் இன்று பின்னிரவு கிடைக்கும். தமிழ்நாட்டில் இதுவரை 1,66,408 பேருக்கு தடுப்பூசி போடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1696006
------
(Visitor Counter : 174